**Referat fra generalforsamling afholdt onsdag den 4. september 2024**

1. **Valg af dirigent**

Foreningens revisor Evan Klarholdt blev valgt.

Evan konstaterede at generalforsamlingen var lovligt indvarslet.
22 boliger var repræsenteret ved mødet - herunder 3 fuldmagter.

2 boliger forlod mødet inden mødets afslutning

1. **Bestyrelsens beretning**
Beretningen var udsendt på mail den 31. August 2024 samt udleveret i papirform til bolig 175 og bolig 195.

Finn bolig 199 spurgte til, hvorfor Valuar ikke var nævnt i beretningen.

Evan henviste til, at emnet ville blive behandlet under senere punkter.

Beretningen blev efterfølgende taget til efterretning.

1. **Forelæggelse af den reviderede årsrapport med forslag til værdiansættelse og eventuel revisionsberetning samt godkendelse af årsregnskabet og værdiansættelsen.**
Evan Klarholdt redegjorde for opstilling og tal i årsrapporten og oplyste, at regnskabspraksis følger tidligere års praksis og at rapporten i øvrigt følger gældende vejledninger og regnskabslov.

Valuarprincip blev godkendt som værdiansættelsesmetode.

Der var ingen spørgsmål og regnskabet blev godkendt.

1. **Forelæggelse af drifts- og likviditetsbudget til godkendelse og beslutning om eventuel ændring af boligafgiften.**
Punktet blev behandlet i forbindelse med pkt. 5 Indkomne forslag, idet de stillede forslag ville have betydning for boligafgiften.
2. **Behandling af indkomne forslag**
Der var 3 forslag til behandling (alle 3 forslag var udsendt pr. mail+udleveret i papirform til bolig 175 og bolig 195).

Evan valgte at sætte bestyrelsens forslag til afstemning først.

*Bestyrelsens forslag var en ændring af vedtægternes §8 stk. 8.2.*

Ny formulering:
(8.2) Foreningens driftsudgifter fordeles med 2/3 pr. Kvm boligareal og 1/3 pr. Bolig (25). Som driftsudgifter regnes udgifter undtagen afdrag på lån.
Renteudgifter indregnes som driftsudgifter og renteindtægter modregnes i driftsudgifterne.
Budgetteret overskud fordeles pr. kvm boligareal.

Ikræfttræden pr. 1. juli 2025. Allerede meddelt boligafgift for 2024/2025 er således gældende frem til 30. Juni 2025.

Forslaget blev vedtaget med 20 stemmer for – 1 undlod at stemme.

*Forslag stillet af Inger og Niels Olsen bolig 167*

1. Ændringsforslag til pkt. 4 drifts- og likividitetsbudget.
Der blev ikke foreslået ændringer til det på den ekstraordinære generalforsamling godkendte budget frem til 30/6 2025, der blev derfor ikke behandlet noget under dette punkt.
2. Boligafgift ændres pr. 1. juli 2024 i.h.t. ny fordeling af udgifter.
Forslaget blev nedstemt med 8 stemmer for og 8 stemmer imod.
3. **Valg af bestyrelse og suppleanter**
Shane og Frank modtog genvalg for 2 år
Bjarne Larsen (tidl. Suppleant) indtrådte som bestyrelsesmedlem for 1 år
Rene Pape fortsætter som suppleant
4. **Valg af administrator**
Ikke aktuelt da vi pt. er selvadministrerende
5. **Valg af revisor**
Evan Klarholdt blev genvalgt
6. **Valg til nedsatte udvalg**
Bredbåndsudvalg Finn og Johan
Vedligeholdelsesudvalg Bjarne L., Johan og Jan Braband
Vingehusudvalg: Inger, Jeanette og Hanne
Værktøjsudvalg: Rene J.
Webmaster: Henriette
Tag/energiudvalg: Niels, Jan l., Jan B. H, Frank, Bjarne L og Shane

1. **Eventuelt**
Henriette spurgte til hvem der havde stillet bar og ekstra stole op i Vingehuset. Da der ikke var nogen der meldte sig, opfordrede flere i forsamlingen til, at bar og stole blev fjernet.

**Ladestandere:**
Oscar oplyste at der havde været dialog i gruppen og at der kommer tilbud fra forskellige leverandører. Oscar informerer alle efter tilbud er modtaget**.**

**Fibernet:**
Jan Braband informerede om, at TDC tilbyder at etablere gratis fibernet i alle vores boliger. TDC vil sammen med Jan i nær fremtid vil besigtige vores område/boliger så der kan udarbejdes en installationsplan.
Med hensyn til gravearbejde i området i forbindelse med installationen, vil det kun blive i mindre omfang, idet tilslutningskabler “skydes ind” fra haveside.

Vingehus:
Hanne opfordrede til, at alle husker at udfylde “afleveringsliste” efter brug af Vingehus. Endvidere gjorde hun opmærksom på, at det er vigtigt at huske på, at anvende de blå bakker (står i skab over ovne) når der skal vaskes glas, da der ellers er risiko for at glassene går itu og at glasskår sætter sig i klemme og lukker af for pumpen så maskinen ikke kan tømmes for vand.

Referat godkendt den 18. September 2024 af:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Evan Klarholdt - Dirigent Jan Braband Hansen, Formand

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Frank K. Sørensen, Næstformand Vivi Stalknecht, Kasserer

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Shane Petersen, Best. medlem Bjarne Larsen, Best. medlem